Dit is nie hoe God dit wou hê nie. Die mens is tog ŉ sosiale wese! “Gen 1:26: En God het gesê: Laat Ons mense maak na ons beeld, na ons gelykenis”. Die Drie-enige God is per definisie ‘n Sosiale Wese. Ons is na die beeld van God geskape. God het die huwelik as ŉ intieme verhouding tussen man en vrou geskep. Die huwelik is beslis nie bedoel om eensaam te wees nie. Gen 2:18: “Ook het die HERE God gesê: Dit is nie goed dat die mens alleen is nie. Ek sal vir hom ‘n hulp maak wat by hom pas.”
Dikwels is man en vrou nie op dieselfde bladsy wanneer dit kom by fisiese kommunikasie nie. Hy voel sy reageer nie genoeg fisies nie, terwyl sy voel hy is net in haar lyf geïnteresseerd.
Daar moet ŉ tyd wees in die dag waar huweliksmaats mekaar emosioneel ondersteun deur te gesels oor die gevoelens wat hulle deur die dag beleef het.